Ola.
1. Os cambios de camposanto a cemiterio fíxenos porque eu considero que se hai nichos en vertical, é dicir, tumbas de bóveda, non é un camposanto, onde están enterrados no chan, senón xa un cemiterio. Penso que a diferenza entre eles é precisamente esa.

2. Mámoa da Eirexe recibe o nome precisamente por estar na contorna da aldea da Eirexe, topónimo con artigo oficialmente.

3. Sobre A Bouzaboa de Abaixo sempre teño dúbidas con estas clasificacións. Para min unha aldea pode ser un lugar poboado cunha soa casa. De feito hai aldeas dunha casa que o nome da casa non é o mesmo ca o do lugar ou aldea. Como se explica iso? Por iso considero que se están no nomenclátor son aldeas per se e non casas illadas ou soltas, que para min é a casa en si. É o que eu penso, pero vaia, se o queres mudar non hai problema.

4. Portoscarros non está ubicado nesa posición segundo o nomenclátor, senón un pouquiño máis arriba. Falo de memoria pero creo que había dous, é dicir, estaba repetido. Eliminei o que estaba na ubicación incorrecta.

Saúde.